ועדת הכספים, כנסת 20, פרוטוקול מספר 1084, 2018-06-25 13:10

משה גפני: אני מחדש את ישיבת ועדת הכספים.

משה גפני: שינויים בתקציב לשנת 2018.

משה גפני: פנייה מספר 44, רשות מקרקעי ישראל.

משה גפני: אני דרשתי שיצא המכרז לגבי טרמוקיר, לגבי החולות הדקים, ודרשתי תשובה לגבי הנושא של המחצבה ברמת הגולן.

משה גפני: לגבי טרמוקיר, באמת הסתדר והוצאתם מכרז ואני חושב שצריך לאשר את הבקשה שלכם.

משה גפני: לא שרשות מקרקעי ישראל היא בראש מעייני אבל אני רוצה תשובה לגבי המחצבה ברמת הגולן.

משה גפני: מישהו יודע לומר?

יאיר כרמל: התקציבן הראשי של הרשות.

יאיר כרמל: אתמול נשלח אליכם לוועדה מכתב מישי לוי, ראש תחום המחצבות בנושא, אני מאמין שקיבלתם אותו.

משה גפני: לא ראינו.

יאיר כרמל: במכתב הוא מראה שיש התקדמות בנושא המחצבות.

יאיר כרמל: אם אתה רוצה, אני אראה לכם אחר כך את המכתב.

משה גפני: לא את המכתב.

משה גפני: תגיד לי מה עם המחצבה ברמת הגולן.

איתן ברושי: אין כל התקדמות.

יאיר כרמל: לפי מה דיברתי עם ישי, הוא אמר שיש התקדמות עם המחצבה.

יאיר כרמל: מעבר לזה, הוא העביר לכם מכתב עם כל הפירוט.

משה גפני: מכתב, הבנתי, אבל אני רוצה לדעת איפה אנחנו עומדים עם זה.

משה גפני: כמה זמן עוד צריך?

משה גפני: אתה לא יודע.

איתן ברושי: אני יכול לומר שאין מסים על מילים.

איתן ברושי: על זה נאמר שאין מסים על מילים.

איתן ברושי: בדקתי עם מרום הגולן.

איתן ברושי: למרות שהייתה הבטחה עד סוף מאי, אנחנו בסוף יוני ועדיין אין סיכום.

איתן ברושי: הם נדרשו להעביר עוד ניירות.

איתן ברושי: שאלו אותם למשל כמה קריטי המפעל הזה לקיבוץ, כאשר כאן ישב חתן פרס ישראל והסביר את הכול.

איתן ברושי: הם ממשיכים לבלבל את המוח ולמזמז את הזמן ולכן אני מבקש לא להעביר את הכסף עד שיוסדר עניין המחצבה.

איתן ברושי: יש איזה גבול להתעללות בישובים וגם להבטחות כלפיך אדוני.

איתן ברושי: סוכם שעד סוף מאי יוסדר העניין והוא לא הוסדר והם לא ראויים להעברה.

משה גפני: אני רוצה לומר לחברי הוועדה וגם לך איתן.

ינון אזולאי: יש את הסיפור של המחצבות עם החצץ.

משה גפני: אני יודע.

משה גפני: העליתי את זה בישיבה הקודמת.

ינון אזולאי: אולי כדאי שהם ייתנו את הדעת גם על זה.

משה גפני: אנחנו העלינו כאן בוועדה בראש ובראשונה את הנושא של החולות הדקים בגלל שהייתה סכנת סגירה של חברה שהייתה אמורה להיסגר, חברת טרמוקיר.

משה גפני: המציאות הזאת שאם לא היה יוצא המכרז על חולות דקים, אני גם התקשרתי לראש המועצה האזורית תמר והתוצאה הייתה שהמפעל ניצל.

משה גפני: זאת מציאות שצריך לקחת אותה בחשבון כשאנחנו אומרים שאנחנו מעכבים תקציב.

משה גפני: אנחנו הלכנו ביחד על העניין של עיכוב התקציב עד שהעניין יוסדר.

משה גפני: יש עוד שתי בעיות.

משה גפני: בעיה אחת שעלתה, ואת הבעיה העלה איתן ברושי.

משה גפני: ישבתי עם אנשי מקרקעי ישראל.

איתן ברושי: הם היו כאן.

משה גפני: כן, לא רק היו כאן אלא גם ישבו אצלי.

משה גפני: הנושא הזה עלה כבר כמה פעמים.

משה גפני: לדעתי העניין הזה מתקדם.

משה גפני: אנחנו יכולים לא להעביר למקרקעי ישראל כסף ואנחנו נעצור הכול.

משה גפני: העלה חבר הכנסת אזולאי את הנושא לגבי כביש 6, שם צריך להקים את המחצבה.

משה גפני: אם אפשר, תקשיבו לי רק דקה אחת כי ממילא אחר כך תעשו מה שאתם רוצים.

משה גפני: רשות מקרקעי ישראל כשלה באופן טוטלי.

משה גפני: היה צריך לעשות חשבונות של שנים קדימה בגלל שבלי המחצבות ובלי העובדה שיהיו חומרי גלם מהסוג הזה, לא רק בחולות דקים אלא גם לגבי כביש 6 מיוקנעם לצפון, בסוף זה יגיע העניין הזה.

ינון אזולאי: בכלל בכל הבנייה.

משה גפני: נכון.

משה גפני: בסוף זה יגיע ואנחנו נשאל כאן מה הייתה התכנית של רשות מקרקעי ישראל בחמש השנים האחרונות.

משה גפני: להקים מחצבות?

משה גפני: לעשות דברים?

משה גפני: אנחנו נשאל את השאלה הזאת.

משה גפני: זה לא אנחנו מאשרים להם עכשיו ומחר הם לא צריכים לבוא לכאן.

משה גפני: המציאות היא שצריך לבוא לכאן כל הזמן.

משה גפני: אם העניין הזה לא יתקדם, ואני לא אקבל תשובה מדויקת כי היה צריך לתת תשובה מדויקת לגבי הנושא של המחצבה בתל פארס, יתחילו להיעצר כאן עוד תקציבים.

משה גפני: תבואו ותאמרו שאי אפשר לעשות שם את המחצבה, תנמקו מקצועית.

יאיר כרמל: בשבוע שעבר היה שם דיון.

איתן ברושי: אתה הרי לא מכיר את הנושא.

איתן ברושי: למה לא שלחו לכאן מישהו שעוסק בזה?

משה גפני: לא ביקשנו.

יאיר כרמל: אלה שני דברים שהם שונים.

יאיר כרמל: הפנייה התקציבית היא משהו אחד וכל המחצבות זה משהו אחר.

איתן ברושי: הכול קשור.

יאיר כרמל: לא.

איתן ברושי: שולחים אותו לכאן כדי שלא ייתן לך תשובות ואתה תעביר לו כסף.

יאיר כרמל: בשבוע שעבר הייתה ישיבה עם מרום הגולן.

יאיר כרמל: הם נתבקשו להעביר לנו מסמכים ודוחות כספיים כדי שנקדם את התהליך.

איתן ברושי: ייקח עוד שנה.

איתן ברושי: אתם לא מתביישים?

משה גפני: אני אומר שוב שהתוצאה תהיה שבסופו של דבר מישהו יצטרך לתת את הדין למה לא עשו תכנית של מחצבות וכל מה שנלווה לעניין כדי שיהיו כאן חומרים שיהיה אפשר לעבוד אתם.

משה גפני: פתאום ייעצר כביש 6 בגלל שאין חומר.

משה גפני: אתם מבינים שמישהו יצטרך לשלם בכיסאו על העניין הזה?

משה גפני: אני מציע שתיקחו את זה יותר ברצינות.

משה גפני: אין קשר בין ההעברה לרשות מקרקעי ישראל לבין הנושאים שאנחנו מעלים, על זה אנחנו נחליט.

משה גפני: המחוקק קבע שאנחנו יכולים לא לאשר לרשות מקרקעי ישראל כי אנחנו מגלים שם ליקויים ואי אפשר לאשר לה.

משה גפני: אני בעד לאשר.

משה גפני: אני בעד לתת לכם את האפשרות שתבואו לכאן בזמן הקצר הקרוב ותאמרו שיש פתרונות, גם לגבי מחצבות רגילות, לא חולות דקים, וגם לגבי הנושא של המחצבה ברמת הגולן.

משה גפני: אני נותן לכם את הצ'אנס הזה כדי שתבואו עם תשובות מהר.

משה גפני: לא יהיו תשובות או שלא יהיו תשובות מספקות אותנו, אנחנו נעצור תקציבים.

משה גפני: זאת האפשרות החוקית הקיימת אצלנו.

משה גפני: אני מציע שלא תתערבו לנו בעבודה כי אם אנחנו נתערב בעבודה של רשות מקרקעי ישראל, נגיע רחוק.

משה גפני: מי בעד אישור הבקשה?

משה גפני: מי נגד?

משה גפני: מי נגד?

איתן ברושי: אנחנו נגד.

איתן ברושי: בעד – 1

איתן ברושי: פנייה מספר 44 לא נתקבלה.

משה גפני: רביזיה.

איתן ברושי: מתי רביזיה?

איתן ברושי: מחר?

משה גפני: כנראה מחר.

משה גפני: פנייה מספר 53.

עמרי בן חורין: אגף התקציבים, משרד האוצר.

עמרי בן חורין: הפנייה נועדה לבצע שינויים פנימיים בסעיף 83 להעביר 35 מיליון שקלים לחברת נצר השרון, החברה שמטפלת בכל שיקום הקרקע.

משה גפני: אישרנו לכם.

עמרי בן חורין: זה היה לרכיבים מסוימים ועכשיו אני אפרט את זה לרכיבים אחרים.

עמרי בן חורין: זה טיפול במחפרות ברמת השרון, חקר קרקע ברמת בקע, מתחם אליהו, בטירת הכרמל וסקר סיכונים שנדרש לתכנית טיוב הקרקע ברמת השרון.

עמרי בן חורין: הדברים האלה לא תוקצבו בהעברות הקודמות ובאישורי ההשקעה שהיו והם נדרשים עכשיו, בטח לאור האישור.

איתן ברושי: לאיזה משרד זה עובר?

עמרי בן חורין: זאת חברה ממשלתית שנקראת נצר השרון, שהיא הוקמה לטובת ניקוי הקרקע של תע"ש.

עמרי בן חורין: הדבר השני בפנייה הזאת הוא 190 מיליון שקלים בהרשאה להתחייב, רק בהרשאה להתחייב, לטובת פרויקט הדיגיטציה של ארכיון רשות השידור.

עמרי בן חורין: המזומן לשנה כבר קיים ורק לצורך ההתקשרות של המדינה עם התאגיד, צריך להעביר את כל תקציב ההרשאה להתחייב מראש וזה מה שאנחנו מבקשים לעשות היום.

משה גפני: מי בעד אישור פנייה מספר 53?

משה גפני: מי נגד?

משה גפני: בעד – רוב

משה גפני: פנייה מספר 53 נתקבלה.

משה גפני: הפנייה אושרה.

משה גפני: פניות מספר 54 עד 56, משרד התיירות.

עמרי בן חורין: הפנייה נועדה להעביר סכום של 258,782 אלפי שקלים לתקציב משרד התיירות כאשר הסכום העיקרי, כ-241 מיליון שקלים, נועד לפעילויות שיווק, בעיקר קמפיינים שיווקיים.

עמרי בן חורין: הסיבה שזה מועבר עכשיו היא כי בעת גיבוש התקציב לא הייתה יכולה להיות מגובשת תכנית שיווק מלאה לכל 2018 כי תוכן הקמפיינים, ההיקף שלהם, האופי שלהם, המיקום שלהם – אלה פרמטרים שהם יחסית דינמיים והם נקבעים בהתאם להצלחה של קמפיינים קודמים, להיקף הגידול, למדינות היעד, פוטנציאל ממדינות כאלה ואחרות ולכן זה מגובש במהלך השנה בהסכמה והכסף מועבר אחרי שהתכנית מגובשת.

משה גפני: מי בעד?

משה גפני: מי נגד?

משה גפני: בעד – רוב

משה גפני: פניות 54 עד 56, משרד התיירות, נתקבלו.

משה גפני: הפניות אושרו.

משה גפני: פניות 57 עד 59.

שני מנדל לאופר: אגף התקציבים, משרד האוצר.

שני מנדל לאופר: הפנייה נועדה לתקצב 8 מיליון שקלים למרכז למיפוי ישראל ותוספת של תקן כוח אדם אחד.

שני מנדל לאופר: הפירוט של ה-8 מיליון שקלים הוא סך של 5 מיליון שקלים עבור מיפוי HD כתשתית לתחבורה חכמה, לרכבים אוטונומיים, שיעשה המרכז.

שני מנדל לאופר: סך של 3 מיליון שקלים עבור פתיחת המידע הקדסטרי לציבור שזה כל את כל הנתונים שקשורים לגבולות של גושים וחלקות רשומים.

שני מנדל לאופר: הסיבה שאנחנו מבצעים את השינוי עכשיו היא שההסכם לפתיחת המידע הקדסטרי נעשה אחרי סגירת התקציב והסך של 5 מיליון שקלים שמתוקצבים כעת הוא במסגרת הסכם שנעשה בין משרד ראש הממשלה והמינהלת לתחליפי דלקים ותחבורה חכמה.

שני מנדל לאופר: הם יוצאים עכשיו לפיילוט ולכן התקצוב נעשה כעת.

משה גפני: מי בעד?

משה גפני: מי נגד?

משה גפני: בעד – רוב

משה גפני: פניות 57 עד 59 נתקבלו.

משה גפני: הפניות אושרו.

משה גפני: נשאר לנו הנושא של מינהל מקרקעי ישראל שלא התקבל ויש רביזיה.

איתן ברושי: לא מחר.

איתן ברושי: מחר אני לא אהיה.

איתן ברושי: ביום רביעי.

איתן ברושי: תראה כמה אנחנו ענייניים.

איתן ברושי: הישיבה נעולה.

איתן ברושי: תודה.